Lesers gee die Springbokke punte | Netwerk24
Netwerk24 se lesers beoordeel die Bokke ná hul vertoning in Saterdag se toets teen Argentinië in Salta. Elke speler kry 'n punt uit tien.
Kyk hoe vergelyk die punt met dié wat Netwerk24 Saterdag in die Bok-Rapport toegeken het.
Lesers sê: 5.7/10
Netwerk24 sê: 6/10
Vaar beter as in die Rugbykampioenskaptoets teen die All Blacks. Soek meer werk. Bokke gebruik sy hotklou-skopskoen 'n aantal kere om druk te verlig en vir afwisseling. Kry selfs 'n duikslag of twee in.
Lesers sê: 8/10
Netwerk24 sê: 8/10
Die kêrel het voete van goud. Hy laat vyf meter se ruimte soos 'n snelweg met sy vaartversnelling en systappe lyk. Verdedig puik. Vaar selfs skaflik as skrumskakel terwyl Faf de Klerk met 'n geelkaart gestraf was.
Lesers sê: 5.4/10
Kry soos teen die All Blacks weinig kans op die aanval. Sal Bok-ondersteuners egter met sy stewige verdediging tevrede stel. Hy is 'n belangrike rat in die Bokke se verdedigingstelsel waarmee die Poemas se aanvallende angel getrek is.
Lesers sê: 6.2/10
Netwerk24 sê: 7/10
Hy mag dikwels onaanskoulik en verbeeldingloos op die aanval wees, maar is uiters doeltreffend as verdediger. Wen belangrike omgekeerde balbesit op die Bokke se kwartgebied terwyl Faf de Klerk in die sondehok was.
Lesers sê: 6.1/10
Kry eindelik in die 64ste minuut kans om te wys hy is 'n aanvaller van toetsgehalte. Tot voor dit het hy min kanse teen die All Blacks en Poemas gekry. Wys egter met 'n kraglopie in die 64ste minuut, wat tot sy drie in hoek lei, wat hy werd is.
Lesers sê: 8.4/10
Op vorm tans die planeet se voorste losskakel en 'n ware staatmaker. Sy posisionele en aanvallende spel was van die boonste rakke. Behaal mooi drieë net voor en ná lemoentyd. Gedy in sy rol as 'n senior in die span.
Lesers sê: 5.5/10
Maak 'n blaps of twee met sy lugskoppe in die eerste helfte, maar dit was as verdediger wat hy die Poemas se skakelpaar yslike probleme besorg het. Danksy sy druk vind die Argentynse agterlyn nooit sy ritme op die aanval nie.
Lesers sê: 7.9/10
Staan stewig soos die rots van Gibraltar met die inskoppe. Dis nie net die wyse waarop hy die inskoppe bemeester nie, maar hoe hy daarna oor die voordeellyn kom wat prysenswaardig is. Is 'n irritasie vir die tuisspan by die losgemale.
Lesers sê: 7.6/10
Meneer Bestendig. 'n Mens het al so gewoond aan sy goeie spel en hoë standaard geword, dat jy weekliks uitskietvertonings van hom verwag. Was verskeie kere invloedryk in aanvallende bewegings van die Bokke.
Lesers sê: 6.3/10
Het nog nie dieselfde invloed in die Boktrui as wat die geval weekliks in die Leeu-trui is nie, maar lyk meer gemaklik op toetsvlak. Soos teen die All Blacks slaag hy daarin om die Poemas se balbesit by die losgemale te vertraag en voer talle duikslae uit.
Lesers sê: 6.8/10
Hy sal daardie eerste vyf minute van die toets liefs wil vergeet. Hy verbrou in die tydperk 'n belangrike duikslag wat tot 'n drie vir die tuisspan lei. Kort daarna begaan hy 'n aanslaan met die Bokke op die aanval. Lewer daarna weer sy gebruiklike uithalerspel.
Lesers sê: 7/10
Netwerk24 sê 7/10:
Wen 'n belangrike lynstaaningooi van die Poemas in die 53ste minuut toe die Bokke met slegs 14 spelers moes klaarkom. Dié lynstaanbal van Etzebeth lei tot Pollard se tweede drie. Is soos oudergewoonte 'n meneer in die vastelos.
Lesers sê: 7.8/10
Ná die kragmetings met die All Blacks en Argentinië is hy sonder twyfel Suid-Afrika se eerstekeuse-vaskopstut. Skrum 'n barshou. Beïndruk met sy hoë werkverrigting as baldraer en verdediger. Verrig goeie werk by losgemale.
Lesers sê: 7.4/10
Slaag die toets wat die belangrikste basiese take van 'n toetshaker betref, lynstaaningooie en skrumwerk, met lof. Speel deurgaans met vuur. Bring sy kant met die Bokke se kragvertoning in die skrums.
Lesers sê: 7.7/10
Wys met sy skrumwerk dat sy bene nog net so baie skop het soos toe hy in 2008 sy toetsbuiging gemaak het. Danksy onder meer sy skrumwerk help hy die Bokke om in die eerste helfte telborddruk te bou.
Woel oudergewoonte in vastelos.
Moet dringend wedstrydskerp raak.
Lesers sê: 6.9/10
Lewer goeie bydrae in vastelos.
Vaar goed by die afbreekpunte.
Lesers sê: 7.1/10
Speel weer soos 'n veteraan op toetsvlak.
Hy sal nie veel langer uit die beginspan gehou kan word nie. Was baie invloedryk toe hy opgestuur is.